**MŰSZAKI LEÍRÁS**

Kisvárda, Vár melletti tó rehabilitációja

963/3 hrsz.

Építtető: Kisvárda Város Önkormányzata

 4600 Kisvárda, Szent László utca 7-11.

Helyszín ismertetése, tervezési terület:

A tervezési terület Kisvárdán a szabadidő centrum zöldövezetében illetve a Vár és Várfürdő közvetlen környezetében Kisvárda, 963/3 helyrajzi szám alatti területen található tó

A kisvárdai vár nyugati oldalán található tó rehabilitációja szükségesé vált a környezetében történő fejlesztések miatt. A terület jellemzően zöldövezeti, szép és beállt növényállomány jellemzi. A jelenleg kis tóként ismert vízfelület az elmúlt időszak során folyamatosan karbantartott és látogatott volt, de a víz közvetlen környezetében folyó szálloda kivitelezése szükségessé tette a tó rehabilitációját.

A tó folyamatos gondozott és karbantartottságához elengedhetetlen a medrének kotrása a mederben található eliszaposodott réteg eltávolítása és ezáltal a meder víztérfogatának növelése.

Ugyancsak szükséges a tó környezetében folyamatban lévő fejlesztések miatt a rézsű korona szintjének egységesítése, a fejlesztéseket követő új térszintekhez történő igazítása, melyet helyenként töltés építésével lehet megoldani.

A kialakított és rendezett rézsű tartós védelmére érdekében a rézsű alsó részében úgynevezett RENO matrac kerül elhelyezésre a rézsű felső részére pedig fűmaggal szőtt geotextília. Ez a megoldás biztosítja a rézsű hosszú távú állékonyságát és tartósságát.

A vízminőség javítása és fenntartása érdekében egy tó levegőztető berendezés beépítése szükséges, amely amellett, hogy elősegíti a víz oxigén tartalmának megfelelő szinten tartását még akár dekorációs elemként is szolgálhat a tóhoz látogatók számára.

A rehabilitáció keretében a tavon kialakításra kerül egy stég, melynek alapozása nagy teherbírású talajcsavarok használatával, gyors és környezetbarát technológiával valósul meg. A padozata douglas fenyőből készül időtálló olajos felületkezeléssel, gyalult, csúszásmentes kivitelben. A stégen szintén douglas fenyőből korlát kerül kialakításra gyalult kivitelben, olajos felületkezeléssel.